หุ้นปรับฐานลดลง 9.37 จุด
ดัชนีหุ้นไทยปรับตัวลดลง9.37 จุดปิดตลาดช่วงเช้าที่ 1,517.37 จุดมูลค่าการซื้อขาย 27,949.34 ล้านบาท
15 ก.พ. 2556

ดัชนีหุ้นไทยปรับตัวลดลง9.37 จุดปิดตลาดช่วงเช้าที่ 1,517.37 จุดมูลค่าการซื้อขาย 27,949.34 ล้านบาท
ดัชนีหุ้นไทยปรับตัวลดลงภายหลังขึ้นหนักมาสองวันโดยปิดตลาดช่วงเช้าที่ 1,517.37 จุดลดลง 9.37 จุดหรือลดลง0.61%ด้วยมูลค่าการซื้อขาย 27,949.34 ล้านบาท ดัชนีเคลื่อนไหวระหว่าง1,514.03-1,526.23 จุด
นายกวี ชูกิจเกษม ผู้ช่วยกรรมการผู้จัดการ บริษัทหลักทรัพย์(บล.)กสิกรไทยให้ความเห็นว่าดัชนีอาจมีแกว่งได้บ้าง ขณะที่กำลังขึ้นไปทดสอบ 1,550 จุด โดยมีแนวรับของการแกว่งที่ 1,491 จุด แต่ยอมรับว่าตลาดมีความเสี่ยงมากขึ้นในการปรับฐาน ดังนั้นเก็งกำไรด้วยความระมัดระวัง
ทั้งนี้ยูโรโซนรายงานตัวเลขผลิตภัณฑ์มวรวมในประเทศ(จีดีพี) ไตรมาสที่ 4/2555 หดตัวลง 0.6% จากไตรมาส3 และ 0.9% จากช่วงเดียวกันของปีก่อนซึ่งหดตัวมากกว่าที่คาด รวมทั้งการรายงาน จีดีพี ของญี่ปุ่นที่หดตัวลงติดต่อกัน 3 ไตรมาส ผิดจากที่ตลาดคาดว่าจะขยายตัว ทำให้ค่าเงินสหรัฐ แข็งค่าขึ้น และกลายเป็นปัจจัยเสี่ยงระยะสั้นต่อสินทรัพย์เสี่ยง รวมถึงหุ้นด้วย จึงแนะนำระมัดระวังการลงทุนมากขึ้น แม้จะยังมองเป็นการแกว่งขึ้นอยู่
ดังนั้นจึง แนะนำหุ้นบริษัทแอดวานซ์อินโฟร์เซอร์วิส( ADVANC )เพราะเป็นหุ้นที่ยังปรับตัวขึ้นไม่มาก และช่วงตลาดผันผวนตลาดน่าจะเริ่มกลับมาลงทุนหุ้น ปลอดภัย ที่ยังจ่ายปันผลในอัตราที่สูง แนวรับ 197.50 และ 194 แนวต้าน 208 215-220 ใช้ 192 เป็นจุด หยุดขาดทุน